**איזבלה ח'איר "בלה" חדיד** (באנגלית: **Isabella Khair "Bella" Hadid**; נולדה ב-9 באוקטובר 1996) היא דוגמנית אמריקאית.

ביוגרפיה
--------

בלה (משמאל) עם אחותה ג'יג'י חדיד, 2017
חדיד נולדה בוושינגטון די. סי. שבארצות הברית, וגדלה בלוס אנג'לס. היא בת לאב פלסטיני-אמריקאי ולאם הולנדית-אמריקאית. אביה הוא מוחמד חדיד, יזם נדל"ן שנולד בנובמבר 1948 בנצרת שבישראל למשפחה מוסלמית. אמה היא יולנדה חדיד (לבית ואן דן הריק) – דוגמנית עבר שנולדה וגדלה בפפנדרכט שבהולנד למשפחה נוצרית. אחותה הבכורה של חדיד היא הדוגמנית ג'יג'י חדיד, ולהן אח צעיר, גם הוא דוגמן, בשם אנואר חדיד. לה גם שתי אחיות-למחצה הגדולות ממנה, מנישואיו הראשונים של אביה, ועוד חמש אחיות חורגות מאביה החורג.

לאחר שהוריה התגרשו, נישאה אמה בשנית למפיק המוזיקלי הקנדי דייוויד פוסטר. ב-2015 הם התגרשו, וב-2016 שינתה יולנדה את שם משפחתה מפוסטר שוב לחדיד. ב-2014, התארס אביה מוחמד לשיבא ספאי, דוגמנית ואשת עסקים ילידת איראן.

חיים אישיים
-----------

ב-2014, בגיל 17, נעצרה לאחר שנהגה בשכרות. רישיונה נשלל לשנה, ונגזרו עליה שישה חודשים על תנאי. בנוסף, נענשה וקיבלה 25 שעות של עבודות שירות, לצד 20 שעות של מפגשי אלכוהוליסטים אנונימיים.

בשנים 2015–2019 הייתה בזוגיות לסירוגין עם הזמר הקנדי דה ויקנד.

ב-2017 השתתפה עם אחותה ג'יג'י בהפגנה בה מחו על צו איסור הכניסה על המוסלמים שהטיל נשיא ארצות הברית דונלד טראמפ. לפני כן אמרה חדיד למגזין "פורטר" כי אביהם מוחמד תמיד התפלל עמן כמוסלמי. ב-2017 השתתפה בהפגנה שנערכה בלונדון נגד הכרת ארצות הברית בירושלים כבירת ישראל.

### דת ופוליטיקה

כשדנה בהתנגדותה למדיניות ההגירה של הנשיא טראמפ בשנת 2017, חדיד שיתפה במהלך ראיון כי היא "גאה להיות מוסלמית" בעודה משקפת את ההיסטוריה של אביה כפליט.
במרץ 2022, במהלך כתבת שער עם מגזין ווג, חדיד חשפה שהיא חיה אורח חיים רוחני, ולמרות שמשפחתה לא הייתה דתית, היא גדלה ללמוד על יהדות ומתעניינת באיסלאם. "אני מאוד רוחנית, ואני מגלה שאני מתחברת לכל דת" אמרה. "יש את הדבר הזה-הדרך שלי היא-הדרך הנכונה בטבע האנושי, אבל בשבילי זה לא קשור לאל שלי או לאל שלך. אני פשוט קוראת למי שמוכן להיות שם בשבילי."

בינואר 2017, חדיד השתתפה בצעדת "No Ban, No Wall" (אין איסור, איו חומה) בניו יורק, ואמרה בראיון שההיסטוריה המשפחתית שלה היא שהניעה אותה להשתתף בצעדה: "אני באה מרקע ממש מגוון. אני חוויתי חוויות מדהימות בכל העולם... ולמדתי שכולנו רק אנשים, ולכולנו מגיע כבוד וטוב לב. אל לנו להתייחס לאנשים כאילו הם לא ראויים לחסד רק בגלל האתניות שלהם. זה פשוט לא בסדר".
ב-8 בדצמבר הצטרפה חדיד להפגנות בלונדון נגד החלטת טראמפ להעביר את שגרירות ארה"ב בישראל ולהכיר בירושלים כבירת ישראל.

אקטיביזם ועמדות פוליטיות
------------------------

חדיד ידועה בתור פרו-פלסטינית קיצונית.
במשך השנים השתתפה בעצרות והפגנות רבות הפועלות למען "שחרור פלסטין" ובעיקר נגד ישראל, עם קריאות אנטי-ציוניות.
בשנת 2017, במהלך מבצע שומר החומות, השתתפה חדיד בהפגנה פרו פלסטינית בניו יורק, זאת לאחר עשרות פוסטים אנטי-ציונים בעמוד האינסטגרם שלה.

היא גם ידועה כאנטי ציונית המתנגדת לפעולות צה"ל. במרץ 2022, בפוסט לעמוד האינסטגרם שלה, כתבה: "הכיבוש הורג נשים וילדים על בסיס קבוע". אמירה זו ספגה ביקורות רבות לאחר מכן.

באוקטובר 2023, חודש לאחר מתקפת הפתע על ישראל, העלתה חדיד לראשונה פוסט לעמוד האינסטגרם שלה, וכתבה: "אסור לקחת ילד או כל אדם ממשפחתו. זה נכון לגבי ישראלים ופלסטינים כאחד". בנוסף ציינה כי היא מתכוונת לשני הצדדים: "אני מתאבלת על המשפחות הישראליות שמתמודדות עם הכאב והתוצאות של ה-7 באוקטובר" זאת לאחר שספגה איומים רבים בעקבות שתיקתה.

פרסים ומועמדויות
----------------

| שָׁנָה | סוּג | פרס | תוֹצָאָה |
| --- | --- | --- | --- |
| 2015 | פרסי התעשייה של Models.com | Break Out Star: Women (Reader's Choice) | **זכייה** |
| 2016 | פרסי האופנה השנתיים השניים של לוס אנג'לס | דוגמנית השנה | **זכייה** |
| GQ | דוגמנית השנה | **זכייה** |
| פרסי האופנה הבריטית | הדוגמנית הבינלאומית של השנה | **מועמדות** |
| פרסי התעשייה של Models.com | דוגמנית השנה (בחירת התעשייה) | **זכייה** |
| דוגמנית השנה (בחירת הקורא) | **מועמדות** |
| כוכבת השנה של המדיה החברתית (בחירת הקורא) | **מועמדות** |
| 2017 | פרסי התעשייה של Models.com | דוגמנית השנה (בחירת התעשייה) | **זכייה** |
| 2022 | פרסי התעשייה של Models.com | דוגמנית השנה (בחירת התעשייה) | **זכייה** |
| דוגמנית השנה (בחירת הקורא) | **זכייה** |
| הדוגמנית הראשונה שזוכה בשני תארים מקבילים באותה שנה |  |

### הופעה ברשימות

* 2023: טיים 100

קישורים חיצוניים
----------------

ויקישיתוף מדיה וקבצים בנושא **בלה חדיד** בוויקישיתוף
* בלה חדיד, ברשת החברתית פייסבוק
* בלה חדיד, ברשת החברתית אקס (טוויטר)
* בלה חדיד, ברשת החברתית אינסטגרם
* בלה חדיד, ברשת החברתית טיקטוק
* בלה חדיד, במסד הנתונים הקולנועיים IMDb (באנגלית)

הערות שוליים
------------

1. ↑  סילבסטר סטאלון תובע טייקון יליד-נצרת, אתר ערוץ 7 (באנגלית); Unmasking the Mysterious Mohamed Hadid
2. ↑  "לראות ולא להאמין: ככה נראית אמן החורגת של ג'יג'י ובלה חדיד | Fashion Forward | אופנה". *fashionforward*.
3. ↑  Bruna Nessif, "Yolanda Foster's 17-Year-Old Daughter Bella Hadid Arrested for DUI", E! Online, July 22 2014
4. ↑  Mike Vulpo, "Yolanda Foster Opens Up About Daughter Bella Hadid's "Shocking and Disappointing" DUI Arrest", E! Online, December 10 2014
5. ↑  ג'יג'י ובלה בהפגנה נגד איסור הכניסה למוסלמים
6. ↑  ראיון עם בלה חדיד  
ג'יג'י חדיד חוגגת את חג הקורבן
7. ↑  מערכת mako סלבס, ‏ההפגנה האופנתית של בלה חדיד, באתר ‏מאקו‏, 9 בדצמבר 2017
8. ↑  "Bella Hadid on Being Muslim and Trump's Travel Ban", TeenVogue, ‏4 באפריל 2017 (ארכיון)
9. ↑  שרה ג'יי יאנג, "Bella Hadid: "I am proud to be a Muslim", The Independent, ‏4 באפריל 2017 (ארכיון)
10. ↑  רוב האסקל, "Bella From the Heart: On Health Struggles, Happiness, and Everything In Between", ווג, ‏15 במרץ 2022 (ארכיון)
11. ↑  "Bella Hadid on DKNY and Protesting in New York City", ELLE, ‏26 במרץ 2017 (ארכיון)
12. ↑  מערכת mako סלבס, ‏בלה חדיד השתתפה במחאה נגד ההכרה בירושלים כבירת ישראל, באתר ‏מאקו‏, 9 בדצמבר 2017
13. ↑  נאוה סילוורה‏, ג'יג'י ובלה חדיד VS טראמפ: האחיות צועדות במחאה נגד מדיניות ההגירה, באתר וואלה!‏, 31 בנובמבר 2017
14. ↑  מערכת mako סלבס, ‏עם כאפייה ודגלים: בלה חדיד מפגינה נגד ישראל, באתר ‏מאקו‏, 18 במאי 2021
15. 1 2    
שגיאות פרמטריות בתבנית:וואלה!   
סוג לא תואם [ 3 ]  בלה חדיד: "הכיבוש הורג נשים וילדים על בסיס קבוע", באתר וואלה!‏, 18 באפריל 2022
16. ↑  איתי יעקב, בלה חדיד שוברת שתיקה: "אסור לקחת ילד או כל אדם ממשפחתו. זה נכון לגבי ישראלים ופלסטינים כאחד", באתר ynet, 27 באוקטובר 2023
17. ↑  איתי יעקב, זכתה פה אחד: בלה חדיד היא דוגמנית השנה, באתר ynet, 25 בדצמבר 2022
18. ↑  כריסטי טרלינגטון, Bella Hadid Is on the 2023 TIME 100 List, טיים, ‏13 באפריל 2023

|  |  |
| --- | --- |
| בקרת זהויות עריכת הנתון בוויקינתונים | 
* GND: 1233643150
* VIAF: 64162181236508290009
* WorldCat (עם VIAF): 64162181236508290009

 |